5 พยัคฆ์ร้าย (2508)

✨🌟  **5 พยัคฆ์ร้าย (2508)**

* **ประเภท :** **Action / Adventure**
* **ผู้กำกับ :** เนรมิต (อำนวย กลัสนิมิ)
* **บทประพันธ์ :** อรชร (ศรี ชัยพฤกษ์)
* **บทภาพยนตร์ :**
* **ผู้ถ่ายภาพ :** วิจารณ์ ภักดีวิจิตร
* **อำนวยการสร้าง :** วิจารณ์ ภักดีวิจิตร
* **บริษัทผู้สร้าง :** พิษณุภาพยนตร์
* **จัดจำหน่าย :** บริษัทสหการภาพยนตร์ไทย
* **วันที่เข้าฉาย :** 29 มกราคม 2508 ฉายที่ศาลาเฉลิมกรุง
* **ระบบถ่ายทำ :** ภาพยนตร์สี 16 มม. ให้เสียงพากย์สด

## **เรื่องย่อ**

*พิษณุภาพยนตร์ เสนอ 5 ดารายิ่งใหญ่ **5 พยัคฆ์ร้าย** จากบทประพันธ์...ของ อรชร*

เหตุการณ์เกิดขึ้นที่ตำบลสันฉลาม เมื่อสองไร่ระหว่าง ไร่นายทอง เอกเทศ (ทัต เอกทัต) กับไร่ของผู้ใหญ่แพง ไพบูลย์ ทั้งสองไร่ต่างไม่ถูกกัน เพราะนายทองพยายามจะซื้อไร่ของผู้ใหญ่แพง แต่ผู้ใหญ่แพงไม่ยอมขาย จึงใช้อิทธิพลบีบคั้นผู้ใหญ่แพง. ผู้ใหญ่แพงมีลูกชายนิสัยใจร้อน โพธ ไพบูลย์ (ชนะ ศรีอุบล) กับลูกสาว ไพรำ ไพบูลย์ (เพชรา เชาวราษฎร์) โพธมีภรรยาแลัวชื่อ วไลพร (ขวัญตา บัวเปลี่ยนสี)

วันหนึ่งผู้ใหญ่แพงถูกลอบสังหาร บนบ้านตนเองโพธกับไพรำเข้าประคองพ่อ ก่อนตายพ่อบอกไม่ให้ขายที่และอย่าอาฆาตแค้น แต่โพธไม่ฟังไล่ล่าคนยิงพ่อตนเองไปจนเข้าเขตไร่นายทอง จนโดนยิงบาดเจ็บกลับไร่ตนเอง เพราะนายทองมีลูกน้องฝีมือดี 4 คน คือ ฟ้าฟื้น ฟันเสือ (ทักษิณ แจ่มผล) โอ อัสนี (ประจวบ ฤกษ์ยามดี) เคียว ดาวคะนอง (อดินันท์ สิงห์หิรัญ) ง่วน งาแซง (ชาณีย์ ยอดชัย) โพธ มักมีเรื่องกับพวกนายทองตลอดหลังพ่อตาย ด้วยความใจร้อนของโพธ

วันหนึ่งที่บาร์พรานทะเลของนายทอง มีชายแปลกหน้าคนหนึ่งได้เข้ามาในบาร์ อย่างไม่หวั่นเกรงผู้ใด ทั้งที่ทุกสายตาในร้านต่างมองดูเขาอยู่ โดยเฉพาะกับฟ้าฟื้น โอ เคียว และปริศนา (ปรียา รุ่งเรือง) ผู้จัดการบาร์ ที่มองความหล่อเหลาของชายแปลกหน้า เขาสั่งเหล้ากระดกเข้าปากอย่างไม่กลัวบาดคอ ฟ้าฟื้นสั่งให้เคียวไปถามชายแปลกหน้าว่าเป็นใคร ความยียวนของเคียว เลยโดนยียวนกลับ แต่ก็ได้รู้ว่าชื่อ เชษฐ ชวาล (มิตร ชัยบัญชา) มาหางานทำ ด้วยลีลายียวนของเชษฐทำให้เคียวหมั่นไส้ จึงประหมัดกับเชษฐ แต่สุดท้ายก็สู้เชษฐไม่ได้ไปนอนกองอยู่กับพื้น ระหว่างที่ทุกคนกำลังสนใจอยู่เชษฐ โดยไม่รู้ว่ามีชายแปลกหน้าอีกคนเข้ามาในร้าน เมื่อเคียวสลบ ชายแปลกหน้าก็เช้าท้าเชษฐ บอกว่า "ดีแต่รังแกผู้ที่มีฝีมือด้อยกว่า" แล้วบอกชื่อตนเองว่า คือ เผด็จ ผันผยอง (สมบัติ เมทะนึ) ขอท้าเชษฐ ทั้งสองแรกหมัดกันไม่มีแพ้ไม่มีชนะ จนหมดแรงทั้งคู่ ก่อนเชษฐจะแยกออกไปจากบาร์โดยมีฟ้าฟื้นแอบสะกดรอยตามเชษฐไป ส่วนเผด็จ โอได้ชักชวนให้มาทำงานด้วยกัน ฟ้าฟื้นได้เห็นเชษฐไปหาโพธ ได้มาเล่าให้นายทองฟัง นายทองสั่งให้จับตัวเชษฐถ้ามาที่บาร์

แล้วเชษฐก็กลับมาบาร์พรานทะเลอีกครั้ง จึงถูกนายทองซักถาม แต่ไม่ได้ความเลยใช้วิชาสะกดจิต เชษฐบอกว่ามารับจ้างทำไร่ให้โพธ นายทองให้เคียวกับพวกซ้อมเชษฐจนสลบแล้วเอาไปโยนทิ้งนอกร้าน โพธกับไพรำและคนในไร่มาตามเชษฐ ได้มาช่วยเชษฐ พาขึ้นรถหนี เคียวขับรถไล่ตาม รถเคียวพลาดเสียหลักพลิกคว่ำรถระเบิด เคึยวกับลูกน้องเสียชีวิต นายทองแค้นโพธเป็นอันมาก
เผด็จได้เจอกับทิพมล (จีน่า ฮัน) ลูกสาวของนายทอง เผด็จกับทิพมลเคยรักกันในสมัยเรียนที่กรุงเทพฯ ก่อนแยกย้ายกันไป ถ่านไฟเก่าครุ ทั้งาองกลับมารักกันอีกครั้ง นายทองรู้เรื่องไม่พอใจ ให้ลูกน้องจับเผด็จ แต่ลูกน้องสู้เผด็จไม่ได้ เผด็จหนีไปได้ ทิพมลไปหาโพธกับเชษฐเพื่อขอให้ช่วยเผด็จ เผด็จถูกนายทองจับจนได้ โพธรู้ดีว่าทิพมลเป็นคนดี เชษฐจึงบอกความจริงว่า เผด็จเป็นเพื่อนรักของเขากับโพธ ถูกส่งตัวมาเพื่อสืบหาผู้ก่อการร้ายที่เตรียมจะทำลายล้างประเทศ เชษฐสืบแล้วนายทองไม่ใช่ตัวการ เชษฐได้ขอให้ปริศนาช่วย ทิพมลกับปริศนาช่วยเผด็จ ระหว่างทั้งสองสาวกำลังช่วยเผด็จ โอได้อัดเทปเสียงทั้งหมดไว้ เอาให้นายทองฟัง นายทองโมโหที่ทิพมลกับปริศนาหักหลังตน

ง่วน งาแชง แอบเอาเรื่องโอ อัสนี มาบอกทอง เอกเทศ เรื่องหักหลังทองและเรื่องจับตัวทิพมลกับปริศนา ทอง เอกเทศรวบรวมสมุนออกไปหาโอ อัสนี ขณะที่เชษฐ ชวาลกับโพธ ไพบูลย์ ก็ไปชุมโจรโอ อัสนี
ทองมาเจอโพธกับเชษฐในชุมโจรโอ โอบอกให้ทองยกทิพมลให้ตน แล้วร่วมมือกับตนเล่นงานโพธกับเชษฐ แล้วไปอยู่ด้วยกันที่เกาะฉลาม เชษฐบอกโอคือตัวการใหญ่ที่หมายทำลายประเทศไทย โอเห็นท่าไ่่ม่ดี สั่งลูกน้องจัดการกับทุกคน ทองจึงร่วมมือกับโพธและเชษฐ
ฟ้าฟื้น ฟันเสือ ได้ไปจับวไลพรกับแฟนของเชษฐ ไพรำ ไพบูลย์ น้องของโพธ และมาช่วยโอแหวกวงล้อมของพวกทอง โพธ เชษฐ ไปยังเกาะฉลาม
ที่เกาะฉลาม โอเอาพวกผู้หญิงไปมัดที่เสา ฟ้าฟื้นขอให้ปล่อยปริศนา สาวที่ตนรัก โอได้ขนระเบิดจำนวนมากมาไว้ที่เกาะ เพื่อทำการระเบิดกรุงเทพฯ ให้เป็นจุน เผด็จ ผันผยอง รอดจากความตายมาอยู่ที่เกาะฉลาม เจอกับเชษและโพธ บุกไปยังฐานกำลังของโอ ทองกับง่วนเสียทีโอ ถูกสังหารทั้งคู่ ฐานกำลังของโอถูกทำลาย โอกับฟ้าฟื้นหนีไปพร้อมจับไพรำ ทิพมล และวไลพรไปด้วย เชษฐได้ตามมาทันต่อสู้กับโอ เผด็จสู้กับฟ้าฟื้น ส่วนโพธสู้กับสมุนคนอื่น สุดท้ายโอกับฟ้าฟื้นก็จบชีวิตลงพร้อมสมุน เชษฐควงคู่ไปกับไพรำ เผด็จควงคู่ไปกับทิพมล และโพธควงคู่ไปกับวไลพร

## **Image Gallery & วีดีโอ**

ใบปิดวาดโดย เปี๊ยก โปสเตอร์ลุงมนัส ตามรอยหนังไทยจากฟิล์มภาพยนตร์ ตอน 5 พยัคฆ์ร้าย

## **เกร็ด**

* ภาพยนตร์เรื่องนี้เป็นภาพยนตร์เรื่องที่ 2 ของ มิตร ชัยบัญชา และ สมบัติ เมทะนี 2 พระเอกที่โด่งดังที่สุดในยุคนั้นมาแสดงด้วยกัน โดยมิตร กับ สมบัติ แสดงหนังร่วมกันเพียง 4 เรื่องเท่านั้นคือ *สิงห์ล่าสิงห์ (2507), **5 พยัคฆ์ร้าย (2508)**, คนเหนือคน (2510)* และ *จุฬาตรีคูณ (2510)*

* ใบปิดภาพยนตร์เรื่องนี้เป็นผลงานการวาดของ เปี๊ยก โปสเตอร์ บนใบปิดจะเห็นว่าไม่มีชื่อดารานำฝ่ายชายเลย เพื่อตัดปัญหาว่าจะเอาชื่อใครขึ้นก่อนหลังระหว่างมิตร กับ สมบัติ ใบปิดนี้จึงไม่เขียนชื่อดารานำฝ่ายชายเลย

* ส่วนนางเอกภาพยนตร์เรื่องนี้ที่ต้องมี 2 คนและต้องเป็นนางเอกที่ศักดิ์ศรีทัดเทียมกัน (ในภาพยนตร์เรื่อง *สิงห์ล่าสิงห์ (2507)* เพชราแสดงเป็นฝาแฝด) จึงเอามิสจีน่า ฮัน ดาราฮ่องกงมาแสดงในภาพยนตร์เรื่องนี้